
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 140 


13 Φεβρουάριου 1998 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4683 

Κανονισμός Προσωπικού των Περιφερειακών Ταμείων Α¬ 
νάπτυξης. 

Ο ΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου δθπαράγρ. 1 του Ν.2218/94 “Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση και την περιφέρεια και 
άλλες διατάξεις (ΦΕΚ 90 - Α)", όπως συμπληρώθηκε με τις 
διατάξεις του άρθρου 12παρ. 10 του Ν.2307/1995 "Προ¬ 
σαρμογή νομοθεσίας αρμοδιότητας Υπουργείου Εσωτε¬ 
ρικών στις διατάξεις για τη Νομαρχιακή Αυτ/ση και άλλες 
διατάξεις”. 

β)του Ν. 1558/1985 (ΦΕΚ 137 - Α) και ειδικότερα του άρ¬ 
θρου 29Α, όπως το άρθρο αυτό προστέθηκε με το άρθρο 
27 του Ν.2081/1992 (ΦΕΚ 154 - Α). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

3. Τη σχετική πρόταση της επιτροπής που συστάθηκε 
για την κατάρτιση κανονισμού Προσωπικού των Περιφε¬ 
ρειακών Ταμείων Ανάπτυξης, αποφασίζουμε: 

Καταρτίζουμε τον κανονισμό Προσωπικού των Περιφε¬ 
ρειακών Ταμείων Ανάπτυξης των Περιφερειών της χώ¬ 
ρας, ως εξής: 

ΚΑΝΟΝΙΣΜΟΣ ΠΡΟΣΩΠΙΚΟΥ 
ΤΩΝ ΠΕΡΙΦΕΡΕΙΑΚΩΝ ΤΑΜΕΙΩΝ ΑΝΑΠΤΥΞΗΣ 

Άρθρο 1 : Περιεχόμενο του Κανονισμού 

Με τον παρόντα κανονισμό καθορίζεται η οργανωτική 
διάρθρωση των Περιφερειακών Ταμείων Ανάπτυξης , οι 
αρμοδιότητες των υπηρεσιώντουςκαιτωνπροϊσταμένων 
τους, οι θέσεις εργασίας, οι κατηγορίες και ο ανώτατος α¬ 
ριθμός του προσωπικού, τα προσόντα, η διαδικασία πρό¬ 
σληψης, το μισθολόγιο και οι διαδικασίες αξιολόγησης 
και πειθαρχικού ελέγχου. 

Άρθρο 2 : Οργανωτική διάρθρωση των υπηρεσιών 

2.1 Το Ταμείο διοικείται από Διοικητικό Συμβούλιο 
(Δ.Σ.) και τον Πρόεδρο του Δ.Σ, οι αρμοδιότητες των ο¬ 
ποίων ορίζονται από το Αρ. 54 του Ν.2218/94. 


2.2 Οι ενότητες των υπηρεσιών του Ταμείου είναι: 

- ΝΟΜΙΚΗ ΥΠΗΡΕΣΙΑ 

- ΔΙΕΥΘΥΝΣΗ ΤΩΝ ΥΠΗΡΕΣΙΩΝ ΤΟΥ ΠΕΡΙΦΕΡΕΙΑΚΟΥ 
ΤΑΜΕΙΟΥ ΑΝΑΠΤΥΞΗΣ, η οποία διαρθρώνεται στα εξής 
Τ μήματα: 

ΤΜΗΜΑ ΟΙΚΟΝΟΜΙΚΗΣ ΔΙΑΧΕΙΡΙΣΗΣ ΕΠΕΝΔΥΤΙΚΩΝ 
ΠΡΟΓΡΑΜΜΜΑΤΩΝ 

ΤΜΗΜΑ ΕΠΙΣΤΗΜΟΝΙΚΟΤΕΧΝΙΚΗΣ ΥΠΟΣΤΗΡΙΞΗΣ 
ΚΑΙ ΥΛΟΠΟΙΗΣΗΣ ΠΡΟΓΡΑΜΜΑΤΩΝ 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

Η οργανωτική διάρθρωση των υπηρεσιών του Ταμείου 
αποτυπώνεται στο Σχήμα 1. 

2.3. Οι υπεύθυνοι των αντίστοιχων ιεραρχικών επιπέ¬ 
δων ονομάζονται Διευθυντής, Υπεύθυνος Τμήματος (ή 
Τμημστάρχης), 

Άρθρο 3 : Αρμοδιότητες Νομικής υπηρεσίας 

Νομική υποστήριξη των υπηρεσιών και των οργάνων δι¬ 
οίκησης του Ταμείου 

Νομική τεκμηρίωση των θεμάτωντης ημερήσιας διάτα- 
ξηςτων συνεδριάσεωντου ΔΣ - Παροχή βοήθειας στη δια¬ 
τύπωση των αποφάσεων του ΔΣ και του Προέδρου. 

Γνωμοδοτήσεις επι νομικών ζητημάτων - Παροχή νομι¬ 
κών συμβουλών 

Νομική επεξεργασία συμβάσεων, συμβολαίων, συμβά¬ 
σεων εργασίας και έργου, διακηρύξεων, δημοπρασιών 
κλπ. 

Συστηματική παρακολούθηση του δημόσιου, ιδιωτικού 
και ευρωπαϊκού δικαίου που αφορά το Ταμείο. 

Χειρισμός δικαστικών υποθέσεων και διαφορώντου Τ α¬ 
μείου με τρίτους και υπεράσπιση των δικαιωμάτων και 
συμφερόντωντου. Παραστάσεις σ' όλα τα Δικαστήρια για 
υποθέσεις του Ταμείου. 

Τήρηση του αναγκαίου αρχείου της υπηρεσίας για να α- 
νταποκριθεί στις προηγούμενες δραστηριότητες. (Συγκέ¬ 
ντρωση νόμων, διαταγμάτων, γνωμοδοτήσεων, αποφά¬ 
σεων και νομολογίας που αφορούν τα θέματα που απα¬ 
σχολούν το Ταμείο). 

Άρθρο 4 : Αρμοδιότητες Διευθυντή 

Προϊσταται όλων των Τμημάτων και ευθύνεται για την α¬ 
ποτελεσματική και αποδοτική λειτουργία τους, προγραμ¬ 
ματίζοντας, οργανώνοντας, συντονίζοντας και ελέγχο¬ 
ντας τις δραστηριότητες τους . 

Ο Διευθυντής των υπηρεσιών ασκεί τις αρμοδιότητες 
που του εκχωρεί ο Πρόεδρος του Δ.Σ. με απόφασή του. 

Ειδικότερα ο Διευθυντής του Ταμείου: 

Παρίσταται στις συνεδριάσεις του ΔΣ χωρίς δικαίωμα 
ψήφου και εισηγείται για την λήψη αποφάσεων του Διοι¬ 
κητικού Συμβουλίου. 

Μεριμνά για την με αποδοτικό τρόπο εκτέλεση των κά¬ 
θε φύσης αποφάσεων του Διοικητικού Συμβουλίου και 
του Προέδρου, ενημερώνοντας τους υπευθύνους των 
Τμημάτων, παρακολουθώντας και συντονίζοντας τις ερ¬ 
γασίες του συνόλου των Υπηρεσιώντου Π.Τ.Α 

Εισηγείται στον Πρόεδρο τα Ετήσια Προγράμματα 
Δράσης του Ταμείου, ( Προγράμματα Λειτουργίας 
κ.λ.π.), τα οποία συντάσσονται σε συνεργασία με τους υ¬ 
πευθύνους των Τμημάτων. Μεριμνά για την έγκαιρη ετοι¬ 
μασία των προϋπολογισμών δράσης και λειτουργίας και 
των περιοδικών οικονομικών απολογισμών και ενημερώ¬ 
νει σχετικά τον Πρόεδρο του ΔΣ και το Διοικητικό Συμ¬ 
βούλιο. 

Ενημερώνει τον Πρόεδρο και το Δ.Σ για την πορεία υ¬ 
λοποίησης των εγκεκριμένων Προγραμμάτων και γενικά 
για την εκτέλεση των αποφάσεών του. 

Εισηγείται στο Διοικητικό Συμβούλιο την τροποποίηση 
των Προγραμμάτων Δράσης του Π.Τ.Α, όταν θεωρείται α¬ 
παραίτητο ανάλογα με την εξέλιξή τους ή με βάση τις με¬ 
ταβολές των αντικειμενικών συνθηκών. 

Προεδρεύει του Συμβουλίου Συντονισμού και συντονί¬ 
ζει τις δραστηριότητες που ανατίθενται στους υπεύθυ¬ 
νους των Τ μημάτων. 

Οργανώνει, συντονίζει και ελέγχει τις δραστηριότητες 
των υπηρεσιών κατά τρόπο ώστε να υλοποιούνται απο¬ 
δοτικά και αποτελεσματικά τα προγράμματα δράσης ή οι 
συγκεκριμένες αποφάσεις και εντολές του ΔΣ. 

Συνεργάζεται με προϊσταμένους άλλων διοικητικών ε¬ 
νοτήτων των υπηρεσιών της Περιφέρειας καθώς και με 
τους τοπικούς ή κεντρικούς φορείς που σχετίζονται με τις 
λειτουργίες του Ταμείου. 

Μεριμνά για την ετοιμασίατων κάθε φύσης Κανονισμών 
που αφορούν στις διαδικασίες λειτουργίας των υπηρε¬ 
σιών και υποβάλλει τους Κανονισμούς αυτούς προς έ¬ 
γκριση από το ΔΣ . Εισηγείται, όταν χρειάζεται, τη μετα¬ 
βολή διατάξεων των Κανονισμών αυτών. Παρακολουθεί 
και ευθύνεται για την εφαρμογή των προηγουμένων Κα¬ 
νονισμών. 

Μεριμνά για τη βελτίωση της αποτελεσματικότητας 
δράσης του Υπηρεσιακού Μηχανισμού, την προσαρμογή 
της λειτουργίας του στις ανάγκες της περιφέρειας και τη 
βελτίωση της απόδοσης του στελεχιακού δυναμικού και 
των τεχνικών μέσων του Ταμείου. 

Έχει την ευθύνη υπογραφής όλων των εγγράφων των υ- 
παλλήλωντων Τ μημάτων που εποπτεύει καθώς και των ει- 
σηγήσεών τους προς τα ανώτερα ιεραρχικά επίπεδα ε¬ 
κτός εκείνων που αναφέρονται σε αρμοδιότητες που έ¬ 
χουν αποκεντρωθεί στα Τμήματα. 

Τον Διευθυντή απάντα ή κωλυόμενο αναπληρώνει ο Υ¬ 
πεύθυνος Τμήματος που ορίζεται με απόφαση του Προέ¬ 
δρου. 

Άρθρο 5 : Αρμοδιότητες Τμήματος οικονομικής διαχεί¬ 
ρισης επενδυτικών προγραμμάτων 

Το γενικό αντικείμενο του Τμήματος είναι η διαχείριση, 
σύμφωνα με τις αποφάσεις του Περιφερειακού Συμβου¬ 
λίου πιστώσεων του προγράμματος δημοσίων επενδύσε- 
ων, χρηματοδοτήσεων φορέων του δημόσιου τομέα και 


άλλων νομικών προσώπων, χρηματοδοτήσεων προερχό¬ 
μενων από προγράμματα της Ευρωπαϊκής Ενωσης και 
άλλων διεθνών οργανισμών και λοιπών φορέων του εξω¬ 
τερικού, οι οποίες αφορούν τα περιφερειακά, τα νομαρ¬ 
χιακά, τα τοπικά και τα ειδικά αναπτυξιακά προγράμματα 
της περιοχής της περιφέρειας. 

Ειδικότερα οι αρμοδιότητες του Τμήματος περιλαμβά¬ 
νουν : 

Ενημέρωση της Διεύθυνσης Σχεδιασμού και Ανάπτυ¬ 
ξης της Περιφέρειας μετά αναγκαία χρηματοοικονομικά 
στοιχεία και πληροφορίες με σκοπό την κατάρτιση του 
σχεδίου του ετήσιου Περιφερειακού ΠΔΕ (ΣΑΕΠ) ή τη κα¬ 
τάρτιση του προϋπολογισμού άλλων προγραμμάτων στα 
πλαίσια των κατευθύνσεων των αρμόδιων κεντρικών αρ¬ 
χών (πχΥΠΕΘΟ) και των οργάνων παρακολούθησης των 
προγραμμάτων (πχ Επιτροπές παρακολούθησης των 
ΠΕΠ). 

Παραλαβή από την Διεύθυνση Σχεδιασμού και Ανάπτυ- 
ξης της Περιφέρειας έγγραφης εισήγησης για την πλη¬ 
ρωμή της κάθε δαπάνης, με βεβαίωση της προόδου ε¬ 
κτέλεσης του κάθε έργου και βεβαίωση της επιλεξιμότη- 
τας της δαπάνης που θα χρηματοδοτηθεί. 

Συγκέντρωση και έλεγχος των δικαιολογητικώντης κά¬ 
θε δαπάνης και έκδοση έγγραφης εισήγησης (με επισύ- 
ναψη των σχετικών δικαιολογητικών) προς το Τμήμα Οι¬ 
κονομικών υπηρεσιών για τον έλεγχο, την εκκαθάριση, 
την έκδοση χρηματικού εντάλματος και τελικά την έκδο¬ 
ση επιταγής προς τον φορέα εκτέλεσης του κάθε έργου 
σε βάρος της ειδικής πίστωσης της ΣΑΕΠ ή των προϋπο¬ 
λογισμών των άλλων προγραμμάτων. 

Τήρηση αρχείου των δικαιολογητικών των δαπανών πο υ 
χρηματοδοτήθηκαν (πχσυμβάσεις εργολαβίας, λογαρια¬ 
σμοί του επιβλέποντος μηχανικού, συμβάσεις δανείων, 
βεβαιώσεις συνεισφοράς κλπ) ανά δαπάνη, ανά έργο, α- 
νά τομέα ή μέτρο έργων, ανά υποπρόγραμμα κλπ. 

Παρακολούθηση της πορείας εκτέλεσης των έργων, 
των μέτρων και συνολικά των προγραμμάτων από οικονο¬ 
μικής απόψεως και σύνταξη περιοδικών (πχ μηνιαίων, τρι¬ 
μηνιαίων) εκθέσεων προόδου της χρηματοοικονομικής 
πορείας υλοποίησής τους καθώς και ετήσιου οικονομικού 
απολογισμού. Ενημέρωση του Προέδρου και του ΔΣ του 
Ταμείου καθώς και των αρμόδιων οργάνων και φορέων. 

Συνεργασία, σύμφωνα με οδηγίες των αρμοδίων οργά¬ 
νων του Π.Τ.Α., με τις αρμόδιες αρχές για τη μεταφορά 
στο Ταμείοτων αναγκαίων πιστώσεων για τις χρηματοδο¬ 
τήσεις του ετήσιου Π.Δ.Ε. ή άλλων προγραμμάτων, με τη 
Διεύθυνση Σχεδιασμού και Ανάπτυξης της Περιφέρειας 
για θέματα προϋπολογισμού πιστώσεων και προεκτίμη- 
σης τοιιν απαιτουμένων δαπανών για την ομαλή εκτέλεση 
του Π.Δ.Ε., καθώς και με τα μέλη της Γραμματείας Επι¬ 
τροπής Παρακολούθησης και με τους συμβούλους δια¬ 
χείρισης και αξιολόγησης των Π.Ε.Π. για ζητήματα χρη 
ματοοικονομικής διαχείρισης των προγραμμάτων. 

Άρθρο 6 : Αρμοδιότητες Τμήματος επιστημονικοτεχνι- 
κής υποστήριξης και υλοποίησης προγραμμάτων 
Το γενικό αντικείμενο του Τμήματος είναι η τεχνική υ¬ 
ποστήριξη της Περιφέρειας και ιδίως στον τομέα της εκ 
πόνησης μελετών και ερευνών και εφαρμογής προγραμ¬ 
μάτων που αναθέτει στο Ταμείο η Περιφέρεια για την α¬ 
ποδοτικότερη αξιοποίηση των πόρων και η συμμετοχή σε 
προγράμματα της Ε.Ε., η εκτέλεση έργων, η παροχή υπη¬ 
ρεσιών και η εφαρμογή προγραμμάτων για λογαριασμό 
του Ταμείου. 

Ειδικότερα οι αρμοδιότητες του Τμήματος περιλαμβά¬ 
νουν: 

Επιστημονικοτεχνική υποστήριξη των οργάνων διοίκη¬ 
σης και των υπηρεσιώντης Περιφέρειας και του ΠΤΑ στην 
άσκηση των αρμοδιοτήτων τους και ιδιαίτερα στο σχεδία¬ 
σμά και την υλοποίηση περιφερειακών αναπτυξιακών 
προγραμμάτων. Παροχή επιστημονικής ή τεχνολογικής 
βοήθειας σε ειδικά θέματα που απασχολούν τις υπηρε¬ 
σίες και τα όργανα διοίκησης του Ταμείου ή της Περιφέ¬ 
ρειας. 

Υποστήριξη της συμμετοχής του Ταμείου σε προγράμ¬ 
ματα της Ε.Ε. (Διατύπωση προτάσεων και υλοποίηση). 

Ενημέρωση / πληροφόρηση των υπηρεσιών της Περι¬ 
φέρειας για τη δυνατότητα συμμετοχής τους σε προ¬ 
γράμματα της ΕΕ. Παροχή τεχνικής βοήθειας για την υ¬ 
ποβολή προτάσεων. 

Σχεδιασμός, υλοποίηση, παρακολούθηση και αξιολό¬ 
γηση προγραμμάτων που αναθέτει η Περιφέρεια στο Τα¬ 
μείο, 

Μέριμνα για την παροχή υπηρεσιών στο πλαίσιο της ε¬ 
φαρμογής των προηγούμενων προγραμμάτων. 

Σχεδιασμός, υλοποίηση, παρακολούθηση και αξιολό¬ 
γηση των προγραμμάτων τεχνικής βοήθειας (Σύνταξη τε¬ 
χνικών δελτίων ενεργειών, προμελετών, μελετών σκοπι¬ 
μότητας, δελτίων παρακολούθησης, εκθέσεων προόδου 
κλπ). 

Σύνταξη εκθέσεων, υποβολή προτάσεων ή εισηγήσεων, 
επεξεργασία και παρουσίαση στοιχείων απαραίτητων για 
την πραγμάτωση των σκοπών του Ταμείου ή της Περιφέ¬ 
ρειας. 

Διενέργεια ερευνών - εκπόνηση μελετών (αναπτυξια¬ 
κών, οργανωτικών, μηχανοργάνωσης, τεχνικοοικονομι- 
κών προμελετών, μελετών σκοπιμότητας, αξιολόγησης 
κλπ). 

Εισήγηση για τη σκοπιμότητα ανάθεσης μελετών - ε¬ 
ρευνών σε τρίτους, κατάρτιση προδιαγραφών των μελε¬ 
τών και τήρηση των διαδικασιών ανάθεσης. Παρακολού¬ 
θηση της εκπόνησης μελετών που ανατίθενται σε τρί¬ 
τους, τήρηση των διαδικασιών αξιολόγησης, ελέγχου και 
παραλαβής των μελετών από ποιοτικής και συμβατικής ά¬ 
ποψης. 

Τεκμηρίωση - Στατιστική - Τήρηση αρχείου μελετώνπου 
αφορούν στη Περιφέρεια 

Μηχανοργάνωση και γενικότερα αξιοποίηση της πλη¬ 
ροφορικής προς όφελος των υπηρεσιών του Ταμείου και 
της Περιφέρειας 

Άρθρο 7 : Αρμοδιότητες Τμήματος Οικονομικών υπη¬ 
ρεσιών 

Σύνταξη και παρακολούθηση υλοποίησης ετήσιου προ¬ 
ϋπολογισμού εσόδων, εξόδων, έργων και επενδύσεων 
του Ταμείου. Σύνταξη ισολογισμού, απολογισμού και λο¬ 
γαριασμού αποτελεσμάτων χρήσης. 

Έλεγχος των δαπανών 

Βεβαίωση τελών, δικαιωμάτων και εισφορών 

Σύναψη δανείων 

Λογιστήριο (Παρακολούθηση εσόδων/δαπανών, διεκ¬ 
περαίωση λογιστικών εργασιών) 

Μισθοδοσία 

Προμήθειες 

Ταμιακή διαχείριση (εισπράξεις/πληρωμές) του Ταμείου 

Θέματα περιουσίας του Ταμείου 


Άρθρο 8: Αρμοδιότητες Τμήματος Διοικητικών υπηρε¬ 
σιών 

Γραμματειακή υποστήριξη Προέδρου και Δ.Σ. (Οργα¬ 
νωτική προετοιμασία συνεδριάσεων, τήρηση πρακτικών, 
διατύπωση αποφάσεων ΔΣ) 

Δημόσιες σχέσεις / Δημοσιότητα 

Γραμματειακή υποστήριξη Διευθυντή και Νομικής υπη¬ 
ρεσίας 

Όλα τα θέματα υπηρεσιακής κατάστασης και ανάπτυ¬ 
ξης προσωπικού 

Λειτουργία τηλεφωνικού κέντρου / Υποδοχή, πληροφό¬ 
ρηση του κοινού 

Πρωτοκόλληση εισερχομένων / εξερχομένων εγγρά¬ 
φων - Τήρηση γενικού αρχείου 

Διεκπεραίωση (χειρισμός φωτοτυπικού μηχανήματος, 
αλληλογραφία, αποστολή ίαχ). 

Εξωτερικές εργασίες κλητήρα 

Συντήρηση - φύλαξη εξοπλισμού και κτιρίωντου Ταμείου 

Καθαριότητα γραφείων 

Άρθρο 9 : Αρμοδιότητες Υπεύθυνων Τμημάτων 

Ο Υπεύθυνος Τμήματος έχει την ευθύνη έναντι του Δι¬ 
ευθυντή γιατην αποτελεσματική και αποδοτική εκτέλεση 
των λειτουργιών του Τμήματος, προγραμματίζοντας, ορ¬ 
γανώνοντας, συντονίζοντας και ελέγχοντας τις επί μέ¬ 
ρους δραστηριότητες, έτσι ώστε να εκπληρώνονται οι πε¬ 
ριοδικοί (τακτικοί και στρατηγικοί) στόχοι των προγραμ¬ 
μάτων δράσης του Ταμείου . 

Ειδικότερα ο υπεύθυνος: 

Διατυπώνει σε συνεργασία με τον Διευθυντή τους στό¬ 
χους και τα προγράμματα δράσης του Τμήματος καθώς 
και τους αντίστοιχους προϋπολογισμούς, σε συνεργασία 
με το Τμήμα Οικονομικών Υπηρεσιών. 

Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

Αποφασίζει και υπογράφει τα σχετικά έγγραφα για τις 
αποφάσεις που αποκεντρώνονται στον υπηρεσιακό μη¬ 
χανισμό μετά από εξουσιοδότηση του Προέδρου . 

Μεριμνά για την στελέχωση, την οργάνωση, τον συντο¬ 
νισμό και τον έλεγχο των δράστη ριοτήτων της διοικητικής 
ενότητας με τρόπο ώστε να υλοποιούνται αποτελεσματι¬ 
κά τα προγράμματα δράσης και οι κατά περίπτωση απο¬ 
φάσεις ή εντολές. 

Εποπτεύει, αξιολογεί και προσανατολίζει το προσωπικό 
του Τμήματος, μεριμνώντας για την ανάπτυξη και επι¬ 
μόρφωσή του, τη βελτίωση των συνθηκών εργασίας και 
τη διατήρηση αρμονικών εργασιακών σχέσεων. 

Προετοιμάζει τους απολογισμούς δράσης και οικονομι¬ 
κούς απολογισμούς, σε συνεργασία με το Τμήμα Οικονο¬ 
μικών υπηρεσιών. Καταρτίζει μηνιαίους ή τριμηνιαίους α¬ 
πολογισμούς δράσης και αναφέρει ιεραρχικά για τι ς υπο¬ 
θέσεις που εκκρεμούν και τις αποκλίσεις από τον 
προγραμματισμό. 

Παραλαμβάνει την αλληλογραφία που σχετίζεται με τις 
αρμοδιότητες της διοικητικής μονάδας του την χαρακτη¬ 
ρίζει και την διανέμει στις αρμόδιες υπηρεσιακές μονάδες 
ή υπαλλήλους παρέχοντας τις αναγκαίες οδηγίες για τις 
ενέργειες που πρέπει να γίνουν. 

Υπογράφει όλατα έγγραφα των υπαλλήλων της διοικη¬ 
τικής μονάδας που εποπτεύει καθώς και τις εισηγήσεις 
τους προς τα ανώτερα ιεραρχικά επίπεδα. 

Συγκεντρώνει στοιχεία χρήσιμα για τον προγραμματι¬ 
σμό και απολογισμό των δράστη ριοτήτων της διοικητικής 
μονάδας του. 

Παρακολουθεί τη νομοθεσία, τις εξελίξεις της επιστή¬ 
μης και τεχνολογίας και τις εξελίξεις στοντοπικό, ελληνι¬ 
κό και διεθνές περιβάλλον, που έχουν σχέση με τις λει¬ 
τουργίες της διοικητικής ενότητας. Ενημερώνει το προ¬ 
σωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις εξελί¬ 
ξεις του εξωτερικού περιβάλλοντος. 

Μεριμνά για τη βελτίωση της αποτελεσματικότηταςτης 
δράσης του Τμήματος, τη βελτίωση της απόδοσης του 
ανθρώπινου δυναμικού και των τεχνικών μέσων, την κα¬ 
λύτερη εξυπηρέτηση του πολίτη και την καλύτερη αντα¬ 
πόκριση της διοικητικής μονάδας στις λειτουργικές ανά¬ 
γκες του Ταμείου. 

Τον Υπεύθυνο Τμήματος απάντα ή κωλυόμενο αναπλη¬ 
ρώνει στέλεχος της κατηγορίας ΠΕ ή ΕΕ που ορίζεται με 
απόφαση του Προέδρου μετά από εισήγηση του Διευθυ¬ 
ντή. 

Άρθρο 10: Συμβούλιο συντονισμού εργασιών 

Το Συμβούλιο συντονισμού εργασιών αποτελεί συμ¬ 
βουλευτικό όργανο υποστήριξης της λειτουργίας του 
προγραμματισμού, του συντονισμού και της παρακολού¬ 
θησης του έργου των υπηρεσιών. 

Στο Συμβούλιο μετέχουν σε μόνιμη βάση ο Διευθυντής 
ή ο αναπληρωτής του και οι Υπεύθυνοι των Τμημάτων. 
Πρόεδρος του οργάνου είναι ο Διευθυντής, ο οποίος κα¬ 
θορίζει τοντρόπο λειτουργίας του και τα θέματα της ημε¬ 
ρήσιας διάταξης των συνεδριάσεων. Γραμματέας του 
Συμβουλίου είναι ένα υπηρεσιακό στέλεχος, οριζόμενο α¬ 
πό τον Διευθυντή. Αρμοδιότητα του Γραμματέα είναι η ε¬ 
πίδοση της ημερήσιας διάταξης των συνεδριάσεων, η ει¬ 
δοποίηση των μελών και η ετοιμασία συνοπτικών πρακτι¬ 
κών. Τα πρακτικά αυτά κοινοποιούνται σε πάγια βάση σε 
όλο το προσωπικό. 

Το Συμβούλιο συγκαλείται με ευθύνη του Διευθυντή 
τουλάχιστον μια φορά το μήνα. Των συνεδριάσεων του 
Συμβουλίου προηγούνται συνεδριάσεις των ολομελειών 
των Τ μημάτων. 

Στις συνεδριάσεις του Συμβουλίου μπορούν να παρί- 
οτανται και υπηρεσιακοί παράγοντες της Περιφέρειας, α¬ 
πό τις υπηρεσίες με τις οποίες συνεργάζεται το Ταμείο. 

Σκοπός του Συμβουλίου είναι ο προγραμματισμός και ο 


απολογισμός της δραστηριότητάς των υπηρεσιών, η αλ- 
ληλοενημέρωση και η οριζόντια συνεργασία μεταξύ των 
υπηρεσιών και η επίλυση διστμηματικών προβλημάτων. 

Τα κυριότερα θέματα που συζητούνται στο Συμβούλιο 
αφορούν: 

στα προγράμματα δράσης και τις δραστηριότητες των 
επιμέρους υπηρεσιών 

στην κατανομή της ευθύνης και τον συντονισμό των ε¬ 
πιμέρους δραστηριοτήτων των προγραμμάτων δράσης 
που έχουν ανατεθεί στις υπηρεσίες. 

στη πρόοδο των επιμέρους δραστηριοτήτων / ενεργει¬ 
ών των προγραμμάτων δράσης. 

στην επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των υ¬ 
πηρεσιών, την αναζήτηση και συμφωνία αντιστοίχων λύ¬ 
σεων και την εισήγηση σχετικών αποφάσεων προς τα όρ¬ 
γανα διοίκησης του Ταμείου. 

Άρθρο 11 :Ολομέλειες Τμημάτων 
Στο επίπεδο των Τμημάτων ο συντονισμός και η συμμε- 
τοχήτων υπαλλήλων εξασφαλίζεσαι με περιοδικές συγκε¬ 
ντρώσεις με αντικείμενο την ανταλλαγή απόψεων, την αλ- 
ληλοενημέρωση. την επισήμανση και την αντιμετώπιση 
προβλημάτων, τη βελτίωση της ποιότηταςτων παρεχόμε¬ 
νων υπηρεσιών κ.λπ. Οι ολομέλειες των Τμημάτων συ- 
γκαλούνται με αποφάσεις του υπευθύνου του οικείου 
Τμήματος ή του Διευθυντή. 

Άρθρο 12 : Κανονισμοί λειτουργίας υπηρεσιών 
α. Οι προηγούμενες ααμοδιότητες των επι μέρους υπη¬ 
ρεσιών και των Προϊσταμένων τους θεωρούνται ως η γε¬ 
νική περιγραφή του ρόλου τους και επομένως είναι δυνα¬ 
τό να ανατίθεται στο προσωπικό που τις στελεχώνει, 
β. καθήκοντα που δεν αναφέρονται ρητά στον παρόντα 
κανονισμό, αλλά εντάσσονται στο ουσιαστικό περιεχόμε¬ 
νο του ρόλου της κάθε υπηρεσίας. 

Άρθρο 13 : Θέσεις εργασίας - Προσόντα 
Το τακτικό προσωπικό του Ταμείου εντάσσεται σε συ¬ 
γκεκριμένες θέσεις εργασίας, ο τίτλος των οποίων αντι¬ 
στοιχεί κατά το δυνατόν στο πραγματικό περιεχόμενο της 
εργασίας του κάθε υπαλλήλου. Σε κάθε διοικητική ενότη¬ 
τα του Ταμείου προβλέπονται οι συγκεκριμένες θέσεις 
εργασίας του παρακάτω Πίνακα 1 . 


ΠΙΝΑΚΑΣ 1 : ΘΕΣΕΙΣ ΕΡΓΑΣΙΑΣ - ΠΡΟΣΟΝΤΑ 

_ ΕΚΠΑΙΔΕΥΣΗΣ ____ 

ΤΜΗΜΑ ΟΙΚΟΝΟΜΙΚΩΝ Υπεύθυνος Τμήματος__(Βλ. Αρθρ. 13 παρ.3)_ 



εκπαΐδευσι 






































































ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1373 


Οι θέσεις διακρίνονται σε κατηγορίες ως εξής: 

- Θέσεις Ειδικών Επιστημόνων (ΕΕ) 

- Θέσεις Πανεπιστημιακής Εκπαίδευσης (ΠΕ) 

- Θέσεις Τεχνολογικής Εκπαίδευσης (ΤΕ) 

- Θέσεις Δευτεροβάθμιας Εκπαίδευσης (ΔΕ) 

- Θέσεις Υποχρεωτικής Εκπαίδευσης (ΥΕ) 

Τα τυπικά προσόντα του προσωπικού που θα στελεχώ¬ 
σει τις προηγούμενες θέσεις εργασίας φαίνονται στον Πί¬ 
νακα 1. 

Ειδικότερα τα προσόντα του Διευθυντή, των Υπεύθυ¬ 
νων Τμημάτων και των ειδικών επιστημόνων είναι: 

Προσόντα Διευθυντή 

Πτυχίο ή δίπλωμα ΑΕΙ της ημεδαπής ή ισότιμο της αλ¬ 
λοδαπής 

Τουλάχιστον 1 δετής επαγγελματική προϋπηρεσία 

Προϋπηρεσία σε θέση ευθύνης 

Καλή γνώση μιάς ξένης γλώσσας χώρας της Ευρωπαϊ¬ 
κής Ενωσης. Επιθυμητή η γνώση μιας επιπλέον γλώσσας, 
χώρας της Ευρωπαϊκής Ενωσης. 

Προϋπηρεσία ή εμπειρία σε θέματα διαχείρισης κοινο¬ 
τικών προγραμμάτων ή χρηματοοικονομικής διοίκησης ή 
κατοχή μεταπτυχιακού τίτλου σπουδών 

Επιθυμητό προσόν η κατοχή μεταπτυχιακού τίτλου 
σπουδών 

Προσόντα Υπεύθυνων Τμημάτων 

Ως υπεύθυνοι Τ μημάτων επιλέγονται από τον Πρόεδρο 
μετά από εισήγηση του Διευθυντή, για 2ετή θητεία, ένα α¬ 
πό τα στελέχη του κάθε Τμήματος κατηγορίας ΠΕ, μετά α¬ 
πό αξιολόγηση των ουσιαστικών προσόντων μέσω του 
συστήματος αξιολόγησης. Γία το Τμήμα επιστημονικοτε- 
χνικής υποστήριξης επιλέγεται στέλεχος της κατηγορίας 
ΕΕ. 

Προσόντα ειδικών επιστημόνων 

Πτυχίο ή δίπλωμα ΑΕΙ της ημεδαπής ή ισότιμο της αλ¬ 
λοδαπής 

Εξειδίκευση στα θέματα του Πίνακα 1, που αποδεικνύε- 
ται με (α) διδακτορικό ή μεταπτυχιακό τίτλο σπουδών 
διάρκειας τουλάχιστον ενός ακαδημαϊκού έτους ελληνι¬ 
κού ΑΕΙ ή αναγνωρισμένου ισότιμου της αλλοδαπής και α¬ 
ντίστοιχη εμπειρία τεσσάρων ετών που έχει αποκτηθεί 
μετά την κτήση του μεταπτυχιακού τίτλου σπουδών ή (β) 
αντίστοιχη εμπειρία τουλάχιστον οκτώ ετών η οποία θα 
πρέπει να έχει αποκτηθεί μετά την κτήση του τίτλου σπου¬ 
δών 

Πολύ καλή γνώση μιας ξένης γλώσσας χώρας της Ευ¬ 
ρωπαϊκής Ενωσης. Επιθυμητή η γνώση μιας επι πλέον 
γλώσσας, χώρας της Ευρωπαϊκής Ενωσης. 

Χρήση γενικών προγραμμάτων Η/Υ 

Άρθρο 14 : Σχέσεις εργασίας προσωπικού 

Τακτικό προσωπικό 

Το τακτικό προσωπικό του Ταμείου εντάσσεται σε συ¬ 
γκεκριμένες θέσεις εργασίας των κατηγοριών της δεύτε¬ 
ρης παραγράφου του άρθρου 13 και συνδέεται με το Τα¬ 
μείο με σχέση εργασίας ιδιωτικού δικαίου αορίστου χρό¬ 
νου. 

Αποσπασμένο προσωπικό 

Οι θέσεις εργασίας του Πίνακα 1 μπορούν να πληρω¬ 
θούν με αποσπάσεις υπαλλήλων του Δημοσίου ή νομικών 
προσώπων του δημόσιου τομέα σύμφωνα με το Αρθρ.56, 
παρ. 4, του Ν. 2218/94. 


Ειδικοί επιστήμονες με θητεία 

Οι θέσεις των ειδικών επιστημόνων είναι δυνατό να στε¬ 
λεχώνονται με προσωπικό που προσλαμβάνεται με θη¬ 
τεία, είτε με σχέση αορίστου χρόνου . Στην πρώτη περί¬ 
πτωση οι ειδικοί επιστήμονες συνάπτουν σύμβαση ορι¬ 
σμένου χρόνου και αποχωρούν αυτοδίκαια μετά τη λήξη 
της θητείας του Δ.Σ. που τους προσέλαβε χωρίς δικαίω¬ 
μα αποζημίωσης ή άλλη αξίωση. 

Δικηγόροι 

Συνδέονται με το Ταμείο με σχέση έμμισθης εντολής. 

Έκτακτο προσωπικό 

Με απόφαση του Διοικητικού Συμβουλίου και με σκοπό 
την εκπόνηση μελετών, ερευνών, την εφαρμογή προ¬ 
γραμμάτων τεχνικής βοήθειας ή την εκτέλεση διαφόρων 
εργασιών είναι δυνατόν να προσλαμβάνεται με σύμβαση 
ορισμένου χρόνου ή μίσθωσης έργου έκτακτο επιστημο¬ 
νικό ή άλλο προσωπικό. Το προσωπικό αυτό πρέπει να έ¬ 
χει αποδεδειγμένη κατάρτιση ή εμπειρία στο ειδικό αντι¬ 
κείμενο για το οποίο συνάπτεται σύμβαση. 

Άρθρο 15 : Ανώτατος Αριθμός Προσωπικού 

Οι θέσεις που αναφέρονται στον Πίνακα, και είναι οι θέ¬ 
σεις προσωπικού , δεν είναι απαραίτητο να καλύπτονται 
όλες. Η πλήρωσή τους εξαρτάται από το βαθμό δραστη- 
ριοποίησης και τις οικονομικές δυνατότητες του Ταμείου. 
Ο αριθμός του προσωπικού ανά θέση εργασίας καθορί¬ 
ζεται με απόφαση του ΔΣ ανάλογα με τις εκάοτοτε ανά¬ 
γκες των υπηρεσιών και τις οικονομικές δυνατότητες του 
Ταμείου. 

Ο συνολικός αριθμός του τακτικού προσωπικού, του α¬ 
ποσπασμένου προσωπικού και των ειδικαιν επιστημόνων 
δεν μπορεί να υπερβαίνει τους 30 εργαζόμενους. 

Ο συνολικός αριθμός του έκτακτου προσωπικού δεν 
μπορεί να υπερβαίνει τους 10 απασχολούμενους. Σε πε¬ 
ριπτώσεις εκτάκτων αναγκών το ΔΣ με αιτιολογημένη αί¬ 
τησή του είναι δυνατό να ζητήσει από τον Υπ. Εσ. Δ.Δ.Α 
την έγκριση πρόσληψης πρόσθετου έκτακτου προσωπι¬ 
κού. 

Άρθρο 16: Διαδικασία προσλήψεων 

Το προσωπικό των Περιφερειακών Ταμείων Ανάπτυξης 
προσλαμβάνεται σύμφωνα με τις διατάξεις περί προσλή¬ 
ψεων του Ν 2190/1994, όπως ισχύουν κάθε φορά ή απο- 
σπάται από το Δημόσιο και τα νομικά πρόσωπα του δη¬ 
μοσίου τομέα. 

Η πρόσληψη του προσωπικού με σύμβαση εργασίας α¬ 
ορίστου χρόνου και τυχόν αποσπάσεις γίνονται για την 
κάλυψη συγκεκριμένης θέσης που προβλέπεται από τον 
Κανονισμό αυτό. 

Με απόφαση του Προέδρου του Ταμείου καθορίζεται 
(ετησίως - άρθρο 14 παρ. 3 του ν. 2190/1994) ο αριθμός, 
κατά κατηγορία, κλάδο και ειδικότητα, των προβλεπομέ- 
νων θέσεων που πρέπει να πληρωθούν, κατά το τρέχον η¬ 
μερολογιακό έτος και υποβάλεται στο ΑΣΕΠ το σχετικό 
αίτημα προκήρυξης, κατά τα με την ανωτέρω διάταξη ο¬ 
ριζόμενα. 

Ο χρόνος απόσπασης στο Π.Τ.Α. υπαλλήλων του Δημο¬ 
σίου ή νομικών προσώπων του δημόσιου τομέα λογίζε¬ 
ται ως χρόνος υπηρεσίας στο δημόσιο. Μετά τη λήξη της 
απόσπασης ή τη συμπλήρωση τοιν προβλεπομένων με το 
άρθρο 56 παρ. 4 του ν. 2218/1994 χρονικών ορίων, ο υ- 

πάλληλος επιστρέφει αυτοδίκαια στη θέση την οποία κα¬ 
τείχε. 

Η θέση του Διευθυντή καλύπτεται με απευθείας διορι¬ 
σμό (άρθρο 14, παρ. 2, εδ. ιβ του ν. 2190/1994), με αιτιο¬ 
λογημένη απόφαση του Προέδρου μετά από γνώμη του 
Δ.Σ. του Ταμείου. 

Η προκήρυξη πλήρωσης της θέσης του Διευθυντή δη¬ 
μοσιεύεται σε μια τουλάχιστον ημερήσια εφημερίδα των 
Αθηνών καθώς και σε μια τοπική εφημερίδα της έδρας 
του Π.Τ.Α.. Η δημοσίευση γίνεται 20 ημέρες τουλάχιστον 
πριν την ημερομηνία λήξης της προθεσμίας υποβολής υ¬ 
ποψηφιοτήτων. Στο πίνακα υποψηφίωνπου καταρτίζεται, 
περιλαμβάνονται υποχρεωτικά μόνον οι έχοντες τα τυπι¬ 
κά προσόντα που απαιτούνται για την κάλυψη της θέσης, 
άρθρο 12 παρ. 3. της παρούσας. Για την εκτίμηση των ου¬ 
σιαστικών προσόντων και της εν γένει προσωπικότητας 
των υποψηφίων το Δ.Σ. μιπορεί να καλεί τους υποψηφί¬ 
ους σε συνέντευξη. 

Κατά τους πρώτους μήνες εφαρμογής του θεσμού των 
Π.Τ Α. και μέχρι την ολοκλήρωση των διαδικασιών πρό¬ 
σληψης, το Ταμείο στελεχώνεται με αποσπασμένους υ¬ 
παλλήλους και με προσωπικό με σχέση εργασίας ιδιωτι¬ 
κού δικαίου ορισμένου χρόνου, κατά τα υπάτου άρθρου 
21 του ν. 2190/1994 οριζόμενα. Ειδικότερα, η θέση του Δι¬ 
ευθυντή, μέχρι τη πλήρωση της, είναι δυνατόν να καλύ¬ 
πτεται με απόσπαση υπαλλήλου που συγκεντρώνειτατυ- 
πικά προσόντα της θέσης, που δεν μπορεί να υπερβαίνει 
τα δύο έτη. 

Άρθρο 17: Κωλύματα και γενικά προσόντα πρόσληψης 

Δεν επιτρέπεται η πρόσληψη εφ'όσον ο ενδιαφερόμε¬ 
νος: 

α. Έχει στερηθεί τα πολιτικά του δικαιώματα 
β. Έχει καταδικασθεί ή παραπεμφθεί με τελεσίδικο 
βούλευ μα για κακούργημα ή από δόλο πλημμέλημα για το 
οποίο προβλέπεται ποινή φυλάκισης άνω του έτους, 
γ. Τελεί υπό δικαστική αντίληψη ή απαγόρευση, 
δ. Δεν έχει εκπληρώσει την στρατιωτική του υπηρεσία ή 
δεν έχει νόμιμα απαλλαγεί από αυτήν, 
ε. Είναι μέλος του Δ.Σ. του Ταμείου. 

Άρθρο 18: Λύση σύμβασης εργασίας 

Η σύμβαση εργασίας υπαλλήλου με το Π.Τ.Α. λύεται σε 
περίπτωση 
α. θανάτου, 
β. απόλυσης, 
γ. καταγγελίας, 

δ. λήξης του χρόνου διάρκειας της. 

Η απόλυση επιτρέπεται 

για υπηρεσιακή ανεπάρκεια που βεβαιώνεται με την ε¬ 
τήσια έκθεση αξιολόγησης, με αιτιολογημένη απόφαση 
του Δ.Σ., μετά από προηγούμενη ακρόαση του απασχο- 
λουμένου και την παρέλευση τρίμηνης προθεσμίας που 
τάσσεται στον υπάλληλο για συμμόρφωση. 

για επελθούσα σωματική και πνευματική ανεπάρκεια, 
παρεμποδίζουσα την άσκηση των συγκεκριμένων καθη¬ 
κόντων που ασκεί ο υπάλληλος, σύμφωνα με τη διαδικα¬ 
σία που προβλέπεται για το προσωπικό με σύμβαση ερ¬ 
γασίας ιδιωτικού δικαίου του Δημοσίου, 
με την κατάργηση της θέσης. 

Η σύμβαση εργασίας μπορεί να καταγγελθεί από το 


Ταμείο οποτεδήποτε, εφ’ όσον συντρέχει σπουδαίος λό¬ 
γος και ιδίως: 

Η παράβαση καθήκοντος κατά τον ποινικό κώδικα ή άλ¬ 
λο ειδικό ποινικό νόμο, 

Η ποινική καταδίκη, με αμετάκλητη απόφαση: 

-για ανθρωποκτονία, κλοπή, υπεξαίρεση, απάτη, εκβία¬ 
ση, πλαστογραφία -σε στέρηση των πολιτικών δικαιωμά¬ 
των 

Η αδικαιολόγητη αποχή από την εκτέλεση των καθηκό¬ 
ντων πέραν των 15 κατά συνέχεια ημερών. 

Η επιβολή της ανώτατης πειθαρχικής ποινής για δεύτε¬ 
ρη φορά εντός της αυτής διετίας. 

Η καταγγελία της σύμβασης γίνεται με απόφαση του 
Προέδρου μετά από σύμφωνη αιτιολογημένη γνώμη του 
Δ.Σ.. επέρχεται δε από την κοινοποίηση αυτής στον απα¬ 
σχολούμενο. 

Ο απασχολούμενος δικαιούται να καταγγείλει τη σύμ¬ 
βαση εργασίας οποτεδήποτε, με έγγραφη δήλωση του. Ο 
καταγγέλλων την σύμβαση έχει υποχρέωση να παρέχει 
τις υπηρεσίες του για 15 ημέρες από την υποβολή της 
σχετικής δήλωσης του, εκτός αν ο Πρόεδρος ήθελε α¬ 
παλλάξει αυτόν ενόλω ή εν μέρει απάτην υποχρέωση αυ- 
τή. 

Σε περίπτωση καταγγελίας της σύμβασης από τον ερ¬ 
γαζόμενο ουδεμία αξίωση αποζημίωσης υφίσταται. 

Άρθρο 19: Αξιολόγηση προσωπικού 

Κάθε εργαζόμενος στο Ταμείο αξιολογείται κατά την 
διάρκεια της εργασίας του, σύμφωνα με συγκεκριμένο 
σύστημα αξιολόγησης το οποίο καταρτίζεται με ειδικό ε¬ 
σωτερικό οργανισμό του Ταμείου, υποχρεωτικά προγενέ¬ 
στερου της χρονικής περιόδου που αφοράη αξιολόγηση. 

Η αξιολόγηση πραγματοποιείται ετησίως, κατά το μήνα 
Νοέμβριο ή με τη λήξη της σύμβασης ή απόσπασης με μι¬ 
κρότερη του έτους διάρκεια, με τη σύνταξη έκθεσης α¬ 
ξιολόγησης απόδοσης που καλύπτει το τρέχον, κάθε φο¬ 
ρά, ημερολογιακό έτος. 

Με την έκθεση αξιολόγησης απόδοσης αξιολογούνται 
υποχρεωτικά, η γνώση του αντικειμένου εργασίας, η ανά¬ 
ληψη ευθυνών και πρωτοβουλιών, η ποσότητα και η ποιό¬ 
τητα του παραγωμένου έργου, η αποδοτικότητα, η ικανό¬ 
τητα επικοινωνίας και η εν γένει υπηρεσιακή συμπεριφο¬ 
ρά του υπαλλήλου. Τα κριτήρια είναι δυνατόν να είναι 
τόσο υποκειμενικά όσο και αντικειμενικά(μετρήσιμα βά¬ 
σει προκαθορισμένων στόχων) και να διαφοροποιούνται 
ανάλογα με τη φύση των επιμέρους θέσεων εργασίας και 
ευθύνης. 

Η έκθεση αξιολόγησης απόδοσης συντάσσεται από 
τον άμεσο προϊστάμενο και αποτελεί ευθύνη του, με ε¬ 
ξαίρεση το κεφάλαιο που αφορά την περιγραφή εργα¬ 
σιών και δραστηριοτήτων που συμπληρώνεται από τον ί- 
διοτον αξιολογούμενο. Η προίσταμένη μονάδα του πρώ¬ 
του αξιολογητή θεωρεί, κατ’ αρχήν, την έκθεση 
αξιολόγησης, παρεμβαίνει δε διορθωτικά στις εξαιρετι¬ 
κές περιπτώσεις που το κρίνει απαραίτητο ή μετά από έν¬ 
σταση του αξιολογούμενου, με αιτιολογημένη εισήγηση 
προς τον Πρόεδρο του Ταμείου, ο οποίος, ως Προϊστά¬ 
μενος του προσωπικού, μετά από σχετική ακρόαση του 
ενδιαφερομένου υπαλλήλου, κρίνει σε τελικό βαθμό. 

Η έκθεση αξιολόγησης απόδοσης αποτελεί αναπόσπα¬ 
στο μέροςτου φακέλλουπου υποχρεωτικά τηρείται στην 
υπηρεσία, για κάθε εργαζόμενο καιτου οποίου μπορεί να 
λαμβάνει γνώση οποτεδήποτε. 

Σε κάθε περίπτωση παροχής πρόσθετων αμοιβών, λύ¬ 
σης ή μετατροπής εργασιακής σχέσης, άρσης ή παράτα¬ 
σης απόσπασης, εσωτερικής μετακίνησης και προαγω¬ 
γής, η σχετική απόφαση θα πρέπει υποχρεωτικά να λαμ¬ 
βάνει υπ' όψιν και τις εκθέσεις αξιολόγησης του 
υπαλλήλου που αφορά. 

Άρθρο 20: Μισθολόγια 

Οι τακτικές αποδοχές του προσωπικού με σύμβαση ερ¬ 
γασίας ιδιωτικού δικαίου αορίστου χρόνου καθορίζονται 
κατ’ αντιστοιχία με τις διατάξεις του Ν. 2470/1997, όπως 
ισχύει, με εξαίρεση τις διατάξεις των άρθρων 1, 15, 16, 
17α, 21,23, 24, 25, 26, 27, 28, 29, 30, 31,32 και 33. 

Τα μισθολογικά κλιμάκια είναι αυξημένα για μεν τις κα¬ 
τηγορίες ΠΕ, ΤΕ, ΔΕ και ΥΕ κατά 10%, για δετήν κατηγο¬ 
ρία ΕΕ, κατά 15%. 

Για το προσωπικό με σύμβαση εργασίας ιδιωτικού δι¬ 
καίου αορίστου χρόνου η κατάταξη στα μισθολογικά κλι¬ 
μάκια του Ν 2470/1997 θα γίνεται με βάσητατυπικάπρο- 
σόντα που απαιτούνται κατά την πρόσληψη τους. 

Για την κατάταξη των υπαλλήλων στα μισθολογικά κλι¬ 
μάκια καθώς και τη μισθολογική εξέλιξη τους και χορήγη¬ 
ση του επιδόματος χρόνου υπηρεσίας αναγνωρίζεται και 
προσμετράται κάθε υπηρεσία στο Δημόσιο, σε Ν.Π.Δ.Δ. 
και ΟΤΑ καθώς και κάθε προϋπηρεσία σε Ν.Π.Ι.Δ. και τον 
ιδιωτικό τομέα, εφ'όσον αποδεδειγμένα αφορά συνα¬ 
φούς περιεχομένου με την καταλαμβανομένη θέση, αντι¬ 
κείμενο εργασίας. 

Όπου κατά τα άρθρα 6,8 και 13 του Ν. 2470/1997 για τη 
μισθολογική εξέλιξη καιτη χορήγηση του επιδόματος με¬ 
ταπτυχιακών σπουδών και κινήτρου απόδοσης απαιτείται 
γνώμη και απόφαση υπηρεσιακού συμβουλίου εννοείται 
γνώμη ή απόφαση του Διοικητικού Συμβουλίου του Περι¬ 
φερειακού Ταμείου. 

Η αξίωση για λήψη αποδοχών αρχίζει με την ανάληψη 
υπηρεσίας και παύει με τη λύση της σύμβασης. 

Γ ια τους ειδικούς επιστήμονες που προσλαμβάνονται 
με θητεία, λόγω αδυναμίας υπογραφής Συλλογικής Σύμ¬ 
βασης Εργασίας, οι μηνιαίες αποδοχές καθορίζονται 
σύμφωνα με τις διατάξεις που ρυθμίζουν τις αποδοχές 
του ειδικού επιστημονικού προσωπικού της παρ.2του άρ¬ 
θρου 33 του Ν. 2190/1994. 

Στο προσωπικό που αποσπάται στο Ταμείο, μπορεί, με 
απόφαση του Διοικητικού Συμβουλίου, να χορηγείται 
πρόσθετη αμοιβή ανάλογη με αυτήν των επομένων εδα¬ 
φίων, εφ’ όσον έχει ειδικές γνώσεις ή εμπειρία. 

Με απόφαση του Δ.Σ. μπορεί να καθορίζεται, επιπλέον 
των τακτικών αποδοχών, πρόσθετη αμοιβή επίτευξης 
στόχων. Με την ίδια απόφαση καθορίζεται ο τρόπος κα¬ 
τανομής καθώς και η ειδική για την επίτευξη των στόχων 
του Ταμείου, βαρύτητα της κάθε θέσης ή ειδικότητας, 

Το ποσό της πρόσθετης αμοιβής δεν είναι δυνατόν να υ¬ 
περβαίνει τις μηνιαίες τακτικές αποδοχές. 

Άρθρο 21 : Ορισμός πειθαρχικού αδικήματος 

Παράβαση των υπαλληλικών καθηκόντων με υπαίτια 
πράξη ή παράλειψη που μπορεί να καταλογισθεί, αποτε¬ 
λεί πειθαρχικό αδίκημα. 

Το υπαλληλικό καθήκον προσδιορίζεται από τις επιβαλ¬ 
λόμενες στον υπάλληλο υποχρεώσεις από τις κείμενες 
διατάξεις, εγκυκλίους, οδηγίες και διαταγές, όσο και την 
διαγωγή που οφείλει να τηρεί λόγω της θέσης του ο υ¬ 
πάλληλος εντός και εκτός της υπηρεσίας. 


Άρθρο 22 ιΠειθαρχικά παραπτώματα 
Πειθαρχικά παραπτώματα αποτελούν ιδιαίτερα : 

α. Η αδικαιολόγητη αποχή από την εκτέλεση των υπη¬ 
ρεσιακών καθηκόντων 

β. Η μη προσήκουσα συμπεριφορά προς τους πολίτες, 
τους προϊσταμένους και τους λοιπούς υπαλλήλους. 

γ. Η αναξιοπρεπής ή ανάξια διαγωγή υπαλλήλου εντός 
και εκτός υπηρεσίας. 

δ. Η αμέλεια και η ατελής ή μη έγκαιρη εκπλήρωση των 
καθηκόντων, καθώς και η άρνηση ή παρέλκυση υπηρε¬ 
σίας. 

ε. Η χρησιμοποίηση της υπαλληλικής ιδιότητας για την 
εξυπηρέτηση ιδιωτικών συμφερόντων του υπαλλήλου ή 
των προσκείμενων σε αυτόν προσώπων και η αποδοχή υ¬ 
λικής ευνοίας από πρόσωπα ή φορείς των οποίων διαχει¬ 
ρίζεται υποθέσεις. 

στ. Η φθορά, λόγω ασυνήθους χρήσεως, η εγκατάλειψη 
ή παράνομη χρήση πράγματος ή χρήματος που αποτελεί 
περιουσιακό στοιχείο του Ταμείου. 

ζ. Ποινική καταδίκη που δεν συνιστά σπουδαίο λόγο για 
την καταγγελία της συ μβασης. 

Άρθρο 23 : Πειθαρχικές ποινές 
Πειθαρχικές ποινές είναι: 
α. έγγραφη επίπληξη 

β. πρόστιμο μέχρι τις αποδοχές δύο μηνών 
Το πρόστιμο υπολογίζεται επί των αποδοχών που κατα¬ 
βάλλονταν κατά τον χρόνο της πρωτοβάθμιας καταγνω- 
στικής πειθαρχικής απόφασης και παρακρατείται από το 
πρώτο μετά την τελεσιδικία της απόφασης μήνα σε δό¬ 
σεις ή συνολικά , όπως κάθε φορά ορίζεται στο κείμενο 
της τελεσίδικης αποφάσεως. Το πρόστιμο αποτελεί έσο¬ 
δο του Προϋπολογισμού . Τα τυχόν προβλεπόμενα τέλη 
πειθαρχικής διαδικασίας είναι αυτά που ορίζονται κάθε 
φορά από τις σχετικές διατάξεις για τους δημοσίους τα¬ 
κτικούς υπαλλήλους. 

Πειθαρχική ποινή επιβάλλεται μόνον όταν δεν συντρέ¬ 
χει λόγος καταγγελίας της συμβάσεως. 

Άρθρο 24 

Κανένας δεν διώκεται δεύτερη φορά για το ίδιο πειθαρ¬ 
χικό αδίκημα. 

Γιατην ίδια πράξη μιά ποινή επιβάλλεται έστω και αν αυ¬ 
τή περιέχει στοιχεία περισσοτέρων αδικημάτων. 

Για περισσότερα πειθαρχικά αδικήματα που συνεσδι- 
κάζονται επιβάλλεται μία ποινή κατά συγχώνευση 
Υπάλληλος που αποχωρεί για οποιονδήποτε λόγο από 
την υπηρεσία δεν διώκεται πειθαρχικά, η τυχόν όμως αρ- 
ξαμένη διαδικασία πειθαρχικής διώξεως του μπορεί να 
συνεχιστεί και μετά την λήξη της υπαλληλικής σχέσης, η 
απόφαση όμως μένει ανεκτέλεστη. 

Άρθρο 25 :Σχέση πειθαρχικής με ποινική δίκη 

Η πειθαρχική δίκη είναι ανεξάρτητα της ποινικής. 

Η ποινική δίκη αναστέλλει την πειθαρχική, μπορεί όμως 
ο πειθαρχικός κριτής με απόφασή του που μπορεί ελεύ¬ 
θερα να ανακληθεί, να διατάξει την συνέχιση της πειθαρ¬ 
χικής διαδικασίας. 

Τ α πραγματικά περιστατικά, όπως περιγράφονται στην 
ποινική απόφαση, και στην περίπτωση που δεν διατυπώ¬ 
νονται αμφιβολίες, δεσμεύουν την πειθαρχική κρίση. 

Άρθρο 26 : Εξάλειψη αξιοποίνου -Παραγραφή πειθαρ¬ 
χικών αδικημάτων 

Τα πειθαρχικά αδικήματα του άρθρ. 22 παραγράφονται 
εάν παρέλθει ένα έτος . Η άσκηση πειθαρχικής δίωξης 
διακόπτει τον χρόνον παραγραφής, αλλά ο συνολλικός 
χρόνος δεν μπορεί να ξεπερνά τα δύο ή τέσσερα έτη α¬ 
ντίστοιχα μέχρι την έκδοση καταγνωστικής απόφασης. 

Πειθαρχικό αδίκημα που είναι και ποινικό δεν παραγρά¬ 
φεται πριν από την παρέλευση του χρόνου ποινικής πα¬ 
ραγραφής . Στην περίπτωση τέτοιων αδικημάτων οι πρά¬ 
ξεις της ποινικής διαδικασίας αποτελούν λόγο διακοπής 
του χρόνου παραγραφής του πειθαρχικού αδικήματος. 

Άρθρο 27 : Πειθαρχικός Προϊστάμενος 

Πειθαρχικός Προϊστάμενος όλων των υπαλλήλων του 
Ταμείου είναι, ο Πρόεδρος του Διοικητικού Συμβουλίου 

Ο πειθαρχικός Προϊστάμενος μπορεί να επιβάλλει την 
ποινή της έγγραφης επίπληξης, και του προστίμου μέχρι 
των αποδοχών δύο (2) μηνών. 

Άρθρο 28 : Πειθαρχική διαδικασία 

Εάν το πειθαρχικό αδίκημα που διαπιστώθηκε από τον 
πειθαρχικό Προϊστάμενο δεν χρήζει περαιτέρω έρευνας, 
αυτός προχωρεί σε κλήση του υπαλλήλου σε απολογία. 
Διαφορετικά, ενεργείται προανάκριση ή ανάκριση. 

Η προανάκριση είναι άτυπη. 

Σε κάθε περίπτωση ο οριζόμενος από τον πειθαρχικό 
Προϊστάμενο για την διενέργεια της ανάκρισης πρέπει να 
είναι ανώτερος αυτού σε βάρος του οποίου στρέφεται η 
ανάκριση 

Η ανάκριση είναι μυστική. 

Οι ανακριτικές πράξεις είναι 

α) αυτοψία, β) εξέταση μαρτύρων, γ) πραγματογνωμο¬ 
σύνη, δ) εξέταση αυτού κατά του οποίου στρέφεται η α¬ 
νάκριση, ε) κάθε άλλη συλλογή στοιχείων. 

Γ ια την ανακριτική πράξη συντάσσεται έκθεση υπογρα- 
φόμενη από όλους τους συμπράξοντες και τον γραμμα¬ 
τέα. 

Δεν δύνανται να διεξάγουν ανάκριση όσοι έχουν σχέση 
με οποιονδήποτε τρόπο με το αδίκημα. 

Η εξέταση πέραν των δύο μαρτύρων που υποδεικνύο¬ 
νται από αυτόν σε βάρος του οποίου στρέφεται η ανάκρι¬ 
ση, απόκειται στην κρίση του διεξάγοντος την ανάκριση. 

Παράσταση η συμπαράσταση πληρεξουσίου απαγο¬ 
ρεύεται. 

Άρθρο 29 : Κλήση σε απολογία 

Οι πρωτόδικες πειθαρχικές αποφάσεις εκδίδονται μετά 
κλήση σε απολογία, από την οποία άρχεται η πειθαρχική 
δίωξη. 

Η μη υποβολή απολογίας, εφόσον η σχετική κλήση επι- 
δόθηκε αποδεδειγμένα, δεν κωλύει την έκδοση αποφά- 
σεως. Η εκπρόθεσμα υποβληθείσα μπορεί να λαμβάνεται 
υπόψη. 

Η εξέταση του διωκόμενου κατά την ανάκριση δεν ανα¬ 
πληρώνει την κλήση σε απολογία. 

Η κλήση σε απολογία καθορίζει σαφώς το αποδιδόμενο 
πειθαρχικό αδίκημα, περιγράφει τα πραγματικά περιστα¬ 
τικά και τάσσει εύλογη προθεσμία για απολογία, που δεν 
μπορεί να είναι μικρότερη των 48 ωρών. 

Με αιτιολογημένη έγγραφη αίτηση του εγκαλουμένου 
μπορεί να παραταθεί η προθεσμία για απολογία. 


Η κλήση σε απολογία επιδίδεται με απόδειξη στον ε- 
γκαλουμένου, είτε στην υπηρεσία, είτε στην κατοικία του 
Σε περίπτωση αγνώστου διαμονής η κλήση τοιχοκολλάται 
στο κατάστημα της υπηρεσίας και συντάσσεται πράξη 
προσυπογραμμένη από δύο μάρτυρες. Σε περίπτωση άρ¬ 
νησης παραλαβής της , ο επιδίδων συντάσσει σχετική 
πράξη. Άρνηση παραλαβής της κλήσης σε απολογία συ 
νιστά ξεχωριστό πειθαρχικό αδίκημα. 

Η απολογία υποβάλλεται εγγράφως, η δε υποβολή της 
συνιστά υπηρεσιακό καθήκον. 

Μετά την άπρακτη πάροδο της προθεσμίας υποβολής 
της απολογίας, η πειθαρχική δίωξη περατώνεται με από¬ 
φαση. 

Άρθρο 30 : Πεθαρχική Απόφαση 

Κάθε πειθαρχική απόφαση εκδίδεται εγγράφως και σ' 
αυτήν αναφέρονται ο τόπος και ο χρόνος της έκδοσης, το 
αποδιδόμενο πειθαρχικό αδίκημα, ο χρόνος και ο τόπος 
τελέσεως αυτού, η κλήση σε απολογία και η τυχόν απο¬ 
λογία , η αιτιολογία, η αθώωση του κριθέντα ή η επιβαλ¬ 
λόμενη ποινή. 

Η πειθαρχική απόφαση υπογράφεται από τον πειθαρχι¬ 
κό Προϊστάμενο. 

Η πειθαρχική απόφαση κοινοποιείται στον κριθέντα σε 
αντίγραφο κατά την διαδικασία επίδοσης της κλήσης σε 
απολογία. 

Η πειθαρχική απόφαση είναι υποχρεωτικά εκτελεστή α¬ 
φού καταστεί τελεσίδικη και καταχωρείται στο φάκελλο 
του υπαλλήλου. 

Άρθρο 31 : Αποσπασμένοι υπάλληλοι 

Η πειθαρχική δίωξη των αποσπασμένων υπαλλήλων γί¬ 
νεται σύμφωνα με τις διατάξεις στις οποίες υπάγονται αυ¬ 
τοί. 

Εάν απαιτηθεί, ο πειθαρχικός Προϊστάμενος παραπέ¬ 
μπει την υπόθεση που αφορά αποσπασμένους υπαλλή¬ 
λους ενώπιον του αρμοδίου γι αυτούς Υπηρεσιακού Πει¬ 
θαρχικού Συμβουλίου. 

Άρθρο 32 : Τελικές διατάξεις 

Λοιπά ζητήματα προσωπικού ρυθμίζονται με αποφά¬ 
σεις του Προέδρου στο πλαίσιο των διστάξεωντης εργα¬ 
τικής νομοθεσίας. 

Ο παρών κανονισμός ισχύει μετά την υπογραφή του α¬ 
πό τον Υπ. Εσ. Δ.Δ.Α.. Τροποποίηση του κανονισμού γίνε¬ 
ται με απόφαση του Υπ. Εσ.Δ.Δ.Α. μετά από γνώμη του οι¬ 
κείου Περιφερειακού Ταμείου Ανάπτυξης. 

Οι διατάξεις του κανονισμού συμπληρώνουν τις ατομι¬ 
κές συμβάσεις εργασίας. Πριν από κάθε πρόσληψη ο εν¬ 
διαφερόμενος λαμβάνει γνώση του κανονισμού και υπο¬ 
βάλλει δήλωση αποδοχής του, που αποτελείπροϋπόθεση 
σύναψης σύμβασης εργασίας μεταξύ αυτού και του Πε¬ 
ριφερειακού Ταμείου Ανάπτυξης. 

Άρθρο 33: Εφαρμογή κανονισμού 

Ο παρών κανονισμός προσωπικού του Περιφερειακού 
Ταμείου Ανάπτυξης ισχύει απάτην δημοσίευσή του στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 9 Φεβρουάριου 1998 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε,Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188,1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 6 σελίδες και άνω προσαύξηση 100 δρχ. ανά Βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 >· 

250.000 » 

3.000 δρχ. 

3.500 .. 

750 » 

3.500 » 

1.500 » 

750 >■ 

250 » 

500 »· 

150 » 

500 >· 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

_ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης {διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ! 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























